266 Archegoniata 



Væg. Antheridiernes Væg bestaar næsten altid af et enkelt Lag 

 Celler; den omslutter et Antal tyndvæggede Celler, der hver 

 frembringer 1 eller 2 Spermatozoider, som frigøres ved, at en 

 eller flere af Væggens Celler gaar tilgrunde, og ved, at Spermato- 

 zoidmodercellernes Vægge opløses. Spermatozoiderne er som of- 

 test skruesnoede og har 2 (Muscineerne, Lycopodineerne) eller 

 mange Cilier (Isoétineerne, Equisetineerne og Filicineerne). De 

 hunlige Kønsorganer, Arkegonierne, hvorefter Rækken har faaet 

 Navn, bestaar af en tykkere Bugdel og en kortere eller længere 

 Hals. Denne bestaar af et enkelt Lag af i 4 til 6 Rækker ordnede 

 Celler, der omslutter en enkelt eller som oftest en Række af 

 Halskanalceller, og imellem disse og Ægcellen findes en Bug- 

 kanalcelle. Ved Modningen aabner Arkegoniehalsen sig i Spidsen 

 og Halskanalcellerne og Bugkanalcellen opløses til Slim, hvor- 

 igennem Spermatozoiderne kan trænge ned til den nøgne, kon- 

 traherede Ægcelle, der udfylder Arkegoniets Bugdel. 



Generationsskifte. Den befrugtede Ægcelle udvikler sig til 

 en Plante af en helt anden Karakter end den, der bærer Køns- 

 organerne; den bliver til en ukønnet Plante, der frembringer Spo- 

 rer, som opstaar ved Firdeling. Ved disse Sporers Spiring dannes 

 atter Kønsplanter, og der er saaledes et regelmæssigt Skifte mel- 

 lem en Kønsgeneration eller Gametofyt og en ukønnet Gene- 

 ration eller Sporofyt. Ved Kærnedelingen i Sporemodercellerne 

 reduceres Kromosomeantallet, som var blevet fordoblet ved Be- 

 frugtningen, og som Følge deraf faar Gametofyternes Kærner kun 

 halvt saa mange Kromosomer som Sporofyternes. De to Genera- 

 tioner staar i en vis Modsætning til hinanden, ikke alene ved 

 Forplantningen men ogsaa i vegetativ Henseende, idet den ene 

 er langt stærkere udviklet end den anden og har en helt forskel- 

 lig Bygning. De to Hovedafdelinger, hvoraf Arkegoniaterne bestaar, 

 forholder sig derved modsat. Hos Bryofyterne (Muscineerne) 

 er det Gametofyten, der naar den højeste vegetative Udvikling, i 

 de fleste Tilfælde med Differentiering i Stængel og Blade, medens Spo- 

 rofyten bliver til en enkelt Sporefrugt, en Sporekapsel (Sporogonium), 

 som udvikler sig i Sammenhæng med og helt eller delvis ernæres af 

 Kønsplanten. Hos Pteridofyterne er Kønsplanterne kun lidet 

 udviklede og naar ikke ud over Thallusstadiet; Sporofyten bliver 

 derimod til en højt udviklet Plante, der altid er differentieret i 

 Stængel og Blade, og som tidligt bliver uafhængig af Kønsplanten, 



